Incendiul care a urmat unui atac mortal într-o sală de concerte de lângă Moscova a fost "practic limitat", a informat sâmbătă guvernatorul capitalei ruse, citat de AFP.
"Mai rămân câteva focare, dar incendiul a fost practic limitat. Salvatorii au putut intra în sală", a declarat guvernatorul Andrei Vorobiov pe Telegram.
Citește și: VIDEO Prima reacție a lui Vladimir Putin, după ce cel puțin 60 de oameni au fost uciși în atentatul din sala de concert
Peste 60 de oameni au fost ucişi şi 115 răniţi în momentul în care bărbaţi înarmaţi şi îmbrăcaţi în uniforme de camuflaj au deschis vineri focul asupra mulţimii la un concert desfăşurat la sala Crocus City Hall de lângă Moscova, a anunţat Comitetul de anchetă, scrie agerpres.ro.
Gruparea sunită militantă Stat Islamic - care nu este la primul atac împotriva Rusiei - a revendicat vineri, pe canalul de Telegram al grupului, responsabilitatea pentru masacru.
Citește și: ISIS a revendicat atentatul de lângă Moscova, soldat cu cel puțin 40 de morți